Foruten å ha frambrakt mange store navn fra egne rekker har Oslo Skøiteklubb tatt imot talenter fra alle kanter av landet, som har flytta til Oslo for å utvikle seg på isen. Både Ivar Ballangrud og Michael Staksrud var medlem i kortere perioder. Etter krigen har ikke OSK vært like dominerende i norsk skøytesport. Men løpere som Roald Aas og Svein-Erik Stiansen tok i sin tid hjem mange titler for klubben.